26.08.2018
Нанҳәамза 26 рзы Аҧсны Аҳәынҭқарра Ахада Рауль Ҳаџьымба 1992-1993 шш. Аҧсны Аџьынџьтәылатә еибашьраҟны иҭахаз р-Баҟа амҵан ашәҭқәа шьҭеиҵеит.
Ашәҭшьҭаҵара ацеремониа иалахәын иара убас Аҧсны иҟоу Урыстәылатәи Афедерациа Аҷыдалкаатәи Азинмчызмоуи Ацҳаражәҳәаҩ Алексеи Двинианин, Аҧсны иҟоу Алада Уаҧстәыла Аҷыдалкаатәи Азинмчызмоуи Ацҳаражәҳәаҩ Олег Боциев, Аҧыза-министр Геннади Гагәылиа, Аҧсны Жәлар Реизара – Апарламент Аиҳабы Валери Кәарҷиа, Ахада Иусбарҭа Анапхгаҩы Беслан Барцыц, Апарламент адепутатцәа, Аиҳабыра алахәцәа, аветерантәи ауаажәларратәи еиҿкаарақәа рнапхгаҩцәеи алахәцәеи, аныҳәатә усмҩаҧгатәқәа рылахәхаразы иааз асасцәа.